proxectonos/corpus_dominio_legal_administrativo_tmp huggingface dataset:
RESOLUCIÓN do 12 de febreiro de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, da revisión das táboas salariais para o ano 2004 do convenio colectivo de ámbito provincial para a empresa Industrias Plásticas Arias, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/05/2004

Visto o acordo para a revisión das táboas salariais para o ano 2004 do convenio colectivo da empresa Industrias Plásticas Arias, S.L. (código 2700902), da provincia de Lugo, asinado o día 29 de xaneiro de 2004, pola representación da dita empresa e a dos seus traballadores, e de conformidade co disposto no artigo 90, puntos 2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegación provincial
ACORDA:
Primeiro.-Ordenar a inscrición da revisión das táboas salariais do dito convenio colectivo no rexistro de convenios desta delegación, así como o seu depósito.
Segundo.-Remitirlle o texto da revisión das táboas salariais do dito convenio á Dirección Xeral de Relacións Laborais da Xunta de Galicia.
Terceiro.-Dispor a súa publicación no Diario Oficial de Galicia.
Lugo, 12 de febreiro de 2004.
Ana Chao Vázquez
Delegada provincial de Lugo
Plásticos Arias
Táboa Salarial
Vixencia do 1-1-2004 ao 31-12-2004
Categoría
profesional
Salario
base
Complemento
transporte
Complemento
produtividade
Xefe administración
856,80
71,40
9,00
Oficial 1ª administrativo
714,00
71,40
9,00
Oficial 2ª administrativo
683,40
71,40
9,00
Auxiliar administrativo
663,00
71,40
9,00
Encargado
754,80
71,40
9,00
Viaxante
719,10
71,40
9,00
Oficial 1ª de oficio
663,00
71,40
9,00
Oficila 2ª de oficio
612,00
71,40
9,00
Peón
561,00
71,40
9,00
ORDE do 13 de abril de 2004 pola que se fixa o prezo de venda ao público da publicación: Informe do Programa Galego de Prevención e Control da Tuberculose 1996-2002.
CONSELLERÍA DE SANIDADE — III. OUTRAS DISPOSICIÓNS — 11/05/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 13 de abril de 2004.
José María Hernández Cochón
Conselleiro de Sanidade
ANEXO I
* Informe do Programa Galego de Prevención e Control da Tuberculose 1996-2002: 12 euros.
RESOLUCIÓN do 7 de abril de 2004, da Secretaría Xeral da Consellería de Cultura, Comunicación Social e Turismo, pola que se inscribe a Agrupación de Voluntarios de Protección Civil do Concello de Sarria, no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/05/2004

Examinada a solicitude de inscrición no Rexistro de Entidades de Promoción do Camiño de Santiago, presentada pola Agrupación de Voluntarios de Protección Civil do Concello de Sarria, de data 31 de marzo de 2004.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Agrupación de Voluntarios de Protección Civil do Concello de Sarria quede inscrita no Rexistro
de Entidades de Promoción do Camiño de Santiago co número 155.
Santiago de Compostela, 7 de abril de 2004.
Andrés González Murga
Secretario xeral da Consellería de Cultura,
Comunicación Social e Turismo
DECRETO 86/2004, do 25 de marzo, polo que se acorda a cesión en propiedade, a título gratuíto, a favor do Concello de Vigo, do edificio denominado Cambón, situado na rúa Palma, número catro, no termo municipal de Vigo (Pontevedra) para sede da alcaldía e, de ser o caso, para dependencias doutros órganos do concello.
CONSELLERÍA DE ECONOMÍA E FACENDA — III. OUTRAS DISPOSICIÓNS — 11/05/2004

A Comunidade Autónoma de Galicia ten a titularidade do edificio Cambón, que figura no Inven
tario de Bens e Dereitos da Comunidade Autónoma de Galicia co código de centro P0271.
O Concello de Vigo solicitou a cesión, a título gratuíto, do edificio denominado Cambón.
Mediante o Decreto 46/2004, do 20 de febreiro (DOG nº 45, do 4 de marzo), o dito inmoble desafectouse do dominio público, e pola orde da Consellería de Economía e Facenda do 16 de marzo de 2004, declarouse a súa alienabilidade.
A Secretaría Xeral e do Patrimonio, dependente da Consellería de Economía e Facenda, tramitou o expediente de cesión de acordo co previsto nos artigos 83 e seguintes do Regulamento que desenvolve a Lei 3/1985, do 12 de abril, do patrimonio da Comunidade Autónoma de Galicia.
Por todo o exposto, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do día vinte e cinco de marzo dous mil catro,
DISPOÑO:
Artigo 1º
Acórdase a cesión da propiedade, a título gratuíto e por tempo indefinido, a favor do Concello de Vigo, do inmoble coñecido como edificio Cambón, situado na rúa Palmar, número catro, no termo municipal de Vigo, que figura inscrito no Rexistro da Propiedade de Vigo, número 5, no tomo 456, folio 201, predio 6136, inscrición 22.
Artigo 2º
A cesión queda sometida ás seguintes cláusulas:
a) O fin da cesión será a dedicación do inmoble a sede da alcaldía e, de ser o caso, a dependencias doutros órganos de goberno do Concello de Vigo.
b) Se o ben cedido non se aplicase co fin sinalado dentro do prazo de dous anos, contado desde o outorgamento da escritura pública, deixase de estalo con posterioridade, se descoidase ou utilizase con grave quebrantamento, ou se incumprisen calquera das outras cláusulas, considerarase resolta a cesión e o dereito reverterá á Administración da Comunidade Autónoma de Galicia, de conformidade co disposto no artigo 87 do Regulamento da Lei 3/1985, do 12 de abril, do patrimonio da Comunidade Autónoma galega.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público, debendo constar nela o acordo de cesión e a aceptación do cesionario.
Disposición derradeira
A Consellería de Economía e Facenda, a través da Secretaría Xeral e do Patrimonio, realizará os
trámites necesarios para a efectividade de canto se dispón neste decreto.
Santiago de Compostela, vinte e cinco de marzo de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 249/2004, do 29 de outubro, polo que se dispón que cese José Álvarez Cobelas como director xeral de Política Financeira e Tesouro.
CONSELLERÍA DE ECONOMÍA E FACENDA — II. AUTORIDADES E PERSOAL — 30/10/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día vinte e nove de outubro de dous mil catro,
DISPOÑO:
Artigo único.-Que cese, por pase a outro destino, José Álvarez Cobelas como director xeral de Política Financeira e Tesouro, agradecéndolle os servizos prestados.
Disposición derradeira
Este decreto producirá efectos o día 1 de novembro de 2004.
Santiago de Compostela, vinte e nove de outubro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 251/2004, do 29 de outubro, polo que se nomea director xeral de Política Financeira e Tesouro a Manuel Galdo Pérez.
CONSELLERÍA DE ECONOMÍA E FACENDA — II. AUTORIDADES E PERSOAL — 30/10/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinte e nove de outubro de dous mil catro,
DISPOÑO:
Artigo único.-Nomear a Manuel Galdo Pérez director xeral de Política Financeira e Tesouro.
Disposición derradeira
Este decreto producirá efectos o día 1 de novembro de 2004.
Santiago de Compostela, vinte e nove de outubro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 252/2004, do 29 de outubro, polo que se nomea directora xeral de Formación Profesional e Ensinanzas Especiais a María Luisa Castro Casas.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 30/10/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinte e nove de outubro de dous mil catro.
Nomeo a María Luisa Castro Casas directora xeral de Formación Profesional e Ensinanzas Especiais.
Santiago de Compostela, vinte e nove de outubro de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 250/2004, do 29 de outubro, polo que se dispón que cese María Pilar del Mar Pérez Marsó como directora xeral de Formación Profesional e Ensinanzas Especiais.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 30/10/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta
de Galicia na súa reunión do día vinte e nove de outubro de dos mil catro,
DISPOÑO:
Que cese, por pase a outro destino, María Pilar del Mar Pérez Marsó como directora xeral de Formación Profesional e Ensinanzas Especiais.
Santiago de Compostela, vinte e nove de outubro de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
RESOLUCIÓN do 6 de outubro de 2004 pola que se fai pública a reforma da relación de postos de traballo do Consello de Contas de Galicia, acordada polo Pleno en sesión do día 29 de setembro de 2004.
CONSELLO DE CONTAS DE GALICIA — III. OUTRAS DISPOSICIÓNS — 15/10/2004

De conformidade co disposto no artigo 8, letra j) do Regulamento de réxime interior do Consello de Contas, en relación cos artigos 6 e 25 da Lei 4/1988, do 26 de maio, da función pública de Galicia, o Pleno do Consello de Contas, en sesión do día 29 de setembro de 2004, adoptou o seguinte
ACORDO:
Primeiro.-Modificar a vixente relación de postos de traballo do Consello de Contas de Galicia nos seguintes termos:
-No posto de traballo número 057, a columna Denominación pasa a ser «Auxiliar-administrativo (se
cretario/a, nivel 30)», a columna Grupo pasa a ser «C-D» e a columna Corpo/escala pasa a ser «Administrativo/auxiliar da Comunidade Autónoma galega, Estado, CC.AA., OO.AA., CC.LL. e SS.».
-No posto de traballo número 060, a columna Denominación pasa a ser «Auxiliar-administrativo», a columna Grupo pasa a ser «C-D» e a columna Corpo/escala pasa a ser «Administrativo/auxiliar da Comunidade Autónoma galega, Estado, CC.AA., OO.AA., CC.LL. e SS.».
Segundo.-Crear un novo posto de traballo:
Nº: 074.
Denom.: administrativo informática.
Vac.: si.
C.D.: 22.
C. esp.: 5.562,96.
Tipo: NS.
F. pr.: LD.
Grupo: C.
Corpo/escala: administrativo da Comunidade Autónoma galega, Estado, CC.AA., OO.AA., CC.LL. e SS.
Tit. acad.:
Form.: experiencia en programación e asistencia técnica ao usuario.
Obs.:
Santiago de Compostela, 6 de outubro de 2004.
Luciano Fariña Busto
Conselleiro maior
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Lei 6/2004, do 12 de xullo, reguladora dos órganos de defensa da competencia da Comunidade Autónoma de Galicia.
PRESIDENCIA — I. DISPOSICIÓNS XERAIS — 19/10/2004

Advertido erro na corrección publicada no DOG número 199, do mércores 13 de outubro pasado, cómpre facer a oportuna corrección:
Onde di: «Corrección de erros.-Lei 6/2004, do 12 de xullo, reformadora dos órganos...», debe dicir: «Corrección de erros.-Lei 6/2004, do 12 de xullo, reguladora dos órganos...».
ORDE do 11 de outubro de 2004 pola que se nomean os membros do xurado do premio Antonio López Ferreiro de Investigación Humanística e o premio para Investigadores Mozos (área de humanidades), correspondentes aos premios Galicia de Investigación 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 20/10/2004

A orde da Consellería de Innovación, Industria e Comercio do 30 de abril de 2004 (DOG do 6 de maio) convoca o premio Antonio López Ferreiro de Investigación Humanística e o premio para Investigadores Mozos (área de humanidades), correspondentes aos premios Galicia de Investigación 2004.
Na base sexta do artigo 1 da devandita orde establécese a composición do xurado. Na súa virtude, e de acordo coas propostas das institucións correspondentes, cómpre proceder ao nomeamento dos membros do xurado. Polo que antecede, esta consellería
DISPÓN:
Artigo único.-Nomear membros do xurado do premio Antonio López Ferreiro de Investigación Humanística e do premio para Investigadores Mozos (área de humanidades), correspondentes aos premios Galicia de Investigación 2004, as persoas que a seguir se relacionan:
Presidente: Darío Villanueva Prieto, catedrático da Universidade de Santiago de Compostela.
Vogais:
-Luis Caparrós Esperante, vicerreitor de Extensión Universitaria e Comunicación da Universidade da Coruña.
-Ermelindo Portela Silva, catedrático da Universidade de Santiago de Compostela.
-Dolores Troncoso Durán, catedrática da Universidade de Vigo.
-Olga Gallego Domínguez, membro de número da Real Academia Galega.
-Mercedes García-Arenal Rodríguez, profesora de investigación do Instituto de Filoloxía do Centro Superior de Investigacións Científicas (CSIC).
-Adolfo Sotelo Vázquez, catedrático da Universidade de Barcelona.
Secretario: Benito R. Fernández Rodríguez, subdirector xeral de Xestión Administrativa e Económica da Dirección Xeral de Investigación e Desenvolvemento, que actuará con voz pero sen voto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de outubro de 2004.
Juan Rodríguez Yuste
Conselleiro de Innovación, Industria e Comercio
ORDE do 23 de setembro de 2004 pola que se autoriza o centro privado Luis Vives de Ourense para impartir as ensinanzas correspondentes aos niveis I, II e III, modalidade presencial, da educación básica de adultos en quenda de tarde-noite.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/2004

Visto o expediente sobre autorización para impartir as ensinanzas correspondentes aos niveis I, II e III, modalidade presencial, da educación básica de adultos, en quenda de tarde-noite, no centro privado Luis Vives de Ourense; iniciado ao abeiro do artigo 5 do Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e do punto primeiro.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
Considerando que o devandito centro conta con autorización definitiva, por Orde do 30 de xaneiro de 1997 (DOG do 26 de febreiro), para impartir educación secundaria obrigatoria.
Esta Consellería de Educación e Ordenación Universitaria, en virtude do establecido no artigo 14 do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros, e por proposta da Dirección Xeral de Centros e Ordenación Educativa,
DISPÓN:
Autorizar o centro privado Luis Vives de Ourense para impartir as ensinanzas correspondentes aos niveis I, II e III, modalidade presencial, da educación básica de adultos, en quenda de tarde-noite, segundo os datos que se relacionan no anexo da presente orde.
Contra a presente orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 23 de setembro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Ourense.
Localidade: Ourense.
Enderezo: Aira de Fonsillón nº 4.
Denominación: centro privado Luis Vives.
Código do centro: 32016728.
Titular: Luis Vives-Ourense, Sociedad Cooperativa Limitada.
Composición resultante:
a) Educación infantil: 6 unidades.
b) Educación primaria: 12 unidades.
c) Educación secundaria obrigatoria:
8 unidades de educación secundaria obrigatoria.
6 unidades de bacharelato das modalidades de ciencias da natureza e da saúde, humanidades e ciencias sociais e a de tecnoloxía.
d) Educación especial: 1 unidade.
e) Educación básica de adultos (quenda de tarde-noite):
Nivel I: 1 unidade.
Nivel II: 1 unidade.
Nivel III: 2 unidades.
ORDE do 24 de setembro de 2004 pola que se autoriza o centro privado María Inmaculada de Silleda (Pontevedra), para impartir as ensinanzas de educación básica de adultos e o bacharelato na modalidade presencial en quenda de tarde-noite.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/2004

Visto o expediente sobre autorización para impartir as ensinanzas de educación básica de adultos e o bacharelato na modalidade presencial, en quenda de tarde-noite, no centro privado María Inmaculada de Silleda, iniciado ao abeiro do artigo 5 do Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e do punto primeiro.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
Considerando que o devandito centro conta con autorización definitiva, por Orde do 11 de febreiro de 1999 (DOG do 5 de marzo) para impartir educación secundaria obrigatoria e bacharelato.
Esta Consellería de Educación e Ordenación Universitaria, en virtude do establecido no artigo 14 do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros e a proposta da Dirección Xeral de Centros e Ordenación Educativa,
DISPÓN:
Autorizar o centro privado María Inmaculada de Silleda para impartir as ensinanzas de educación básica de adultos e o bacharelato, modalidade presencial, en quenda de tarde-noite, segundo os datos que se relacionan no anexo da presente orde.
Contra a presente orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 24 de setembro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Silleda.
Localidade: Silleda.
Enderezo: r/ María Colmeiro nº 4.
Denominación: centro privado María Inmaculada.
Código do centro: 36009123.
Titular: Misioneras de la Doctrina Cristiana.
Composición resultante:
a) Educación infantil: 3 unidades.
b) Educación primaria: 6 unidades.
c) Centro de educación secundaria:
4 unidades de educación secundaria obrigatoria.
6 unidades de bacharelato das modalidades de ciencias da natureza e da saúde e a de humanidades e ciencias sociais.
d) Educación especial: 1 unidade.
e) Educación de persoas adultas (quenda de tarde-noite):
Educación básica de adultos:
Nivel I: 1 unidade.
Nivel II: 1 unidade.
Nivel III: 2 unidades.
Bacharelato: 4 unidades das modalidades de ciencias da natureza e da saúde e a de humanidades e ciencias sociais.
ORDE do 6 de outubro de 2004 pola que se modifica a do 5 de maio de 2004, pola que se resolve o concurso público convocado na Orde do 5 de decembro de 2003, pola que se regula a concesión de subvencións a asociacións e institucións privadas sen fin de lucro para fomentar o uso social da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/2004

A Orde do 6 de outubro de 2004 introduce as modificacións que cómpre facer á Orde do 5 de maio de 2004 (DOG do 14 de maio), pola que se resolve o concurso público convocado na Orde do 5 de decembro de 2003 (DOG do 16 de decembro) que regula a concesión de subvencións a asociacións e institucións privadas sen fin de lucro para fomentar o uso social da lingua galega.
Vista a proposta formulada pola comisión constituída ao abeiro do artigo 4 da devandita orde, esta consellería
DISPÓN:
Artigo 1º
A aceptación das renuncias ás subvencións concedidas aos proxectos que se relacionan no anexo I.
Artigo 2º
A concesión de axudas, polo importe que se especifica, aos proxectos relacionados no anexo II, de acordo cos criterios establecidos na Orde do 5 de decembro de 2003.
Artigo 3º
Contra esta resolución que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da publicación da reso
lución no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
A presente orde entrará en vigor o día seguinte ao da súa publicación no DOG.
Santiago de Compostela, 6 de outubro de 2004.
Celso Currás Fernández
Conselleiro de Educación e Ordenación
Universitaria
ANEXO I
NÚMERO
EXPEDIENTE
SOLICITANTE
OBXECTO
DA SUBVENCIÓN
IMPORTE
2004/000197-0
ASOC. SOCIAL GALEGA DE VIVENDAS COMUNITARIAS
BASE A: TRÍPTICO INFORMATIVO
490
2004/000721-0
ASOC. SOCIOCULTURAL E VECIÑAL DE AMIL
BASE B: PREMIO FOMENTO DO GALEGO
400
2004/001008-0
ASOC. DE FAMILIARES DE ENFERMOS DE ALZHEIMER
BASE A: BOLETÍNS INFORMATIVOS
490
ANEXO II
NÚMERO
EXPEDIENTE
SOLICITANTE
OBXECTO
DA SUBVENCIÓN
IMPORTE
2004/000372-0
ASOC. DE RENOVACIÓN PEDAGÓXICA PAIDES E PARTHENOI
REVISTA PROFESIONAIS DA EDUCACIÓN
1.380
ORDE do 11 de outubro de 2004 pola que se nomean os membros do xurado do premio Galicia á Innovación Empresarial, correspondente aos premios Galicia de Investigación 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 20/10/2004

A orde da Consellería de Innovación, Industria e Comercio do 30 de abril de 2004 (DOG do 6 de maio) convoca o premio Galicia á Innovación Empresarial, correspondente aos premios Galicia de Investigación 2004.
Na base quinta do artigo 1 da devandita orde establécese a composición do xurado. Na súa virtude, e de acordo coas propostas das institucións correspondentes, cómpre proceder ao nomeamento dos membros do xurado. Polo que antecede, esta consellería
DISPÓN:
Artigo único.-Nomear membros do xurado do premio Galicia á Innovación Empresarial, correspondente aos premios Galicia de Investigación 2004, as persoas que a seguir se relacionan:
Presidente: Pedro Merino Gómez, director xeral de Investigación e Desenvolvemento.
Vogais:
-Manuel Balseiro González, director da Fundación Empresa-Universidade Galega (Feuga).
-José Manuel Castro Pérez, subdirector de Difusión Tecnolóxica e Plans Estratéxicos Empresariais do Instituto Galego de Promoción Económica (Igape).
-Alberto Tizón Martín, subdirector xeral de Tecnoloxía da Dirección Xeral de Tecnoloxía e Desenvolvemento Sectorial.
-Antonio Fontenla Ramil, presidente da Confederación de Empresarios de Galicia (CEG).
Secretario: José Manuel Cotos Yánez, subdirector xeral de Planificación e Xestión Técnica da Dirección Xeral de Investigación e Desenvolvemento, que actuará con voz pero sen voto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de outubro de 2004.
Juan Rodríguez Yuste
Conselleiro de Innovación, Industria e Comercio
ACORDO do 13 de outubro de 2004, do tribunal designado para xulgar as probas para a obtención do certificado de capacitación profesional para o exercicio da actividade de transportista por estrada, axencia de transportes, transitario e almacenista distribuidor, polo que se elevan a definitivas as relacións provisionais de admitidos e excluídos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/10/2004

En xuntanza celebrada o 13 de outubro de 2004, para dar cumprimento ao establecido na Resolución
do 1 de xullo de 2004, pola que se convocan probas para a obtención da capacitación profesional para a actividade de transportista por estrada, axencia de transportes, transitario e almacenista-distribuidor, este tribunal
ACORDOU:
Elevar a definitivas a listas provisionais de admitidos e excluídos nas devanditas probas, unha vez finalizado o prazo establecido para a presentación de documentación por parte dos aspirantes que figuran na relación de excluídos, e anunciar a súa exposición pública de conformidade coa base cuarta punto 4 da resolución da convocatoria, nos organismos seguintes: servizos centrais da Consellería de Política Territorial, Obras Públicas e Vivenda, servizos provinciais de Transportes e nas delegacións provinciais da devandita consellería.
Contra este acordo poderase interpoñer recurso de alzada perante o director xeral de Transportes no prazo dun mes, contado a partir do día seguinte da súa publicación. Transcorridos tres meses desde a interposición do recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 13 de outubro de 2004.
David González Coalla
Presidente do tribunal
CORRECCIÓN de erros.-Lei 6/2004, do 12 de xullo, reformadora dos órganos de defensa da competencia da Comunidade Autónoma de Galicia.
PRESIDENCIA — I. DISPOSICIÓNS XERAIS — 13/10/2004

No Diario Oficial de Galicia número 141, do día 22 de xullo de 2004, publicouse a citada lei. Advertidos erros no seu texto, procédese á súa corrección nos seguintes termos:
Na páxina 10.452, columna dereita, artigo 6º.1 a), di: «A súa representación ordinaria e a representación ordinaria deste e a convocatoria das sesións do Pleno» e debe dicir: «A representación ordinaria deste e a convocatoria das sesións do Pleno».
ORDE do 21 de setembro de 2004 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/10/2004

A Orde do 26 de novembro de 1993 (DOG do 23 de decembro), no seu artigo 2º establece que se lles validará o curso de especialidade en lingua galega aos licenciados en Filoloxía e aos diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concederlle a validación do curso de especialidade en lingua galega á persoa que se relacionan a seguir, por reunir os requisitos establecidos no artigo 2º da Orde do 26 de novembro de 1993:
María de los Ángeles González Domínguez 34984996.
Artigo 2º
A Consellería de Educación e Ordenación Universitaria expediralle o correspondente diploma.
Disposicion derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 21 de setembro de 2004.
Celso Currás Fernández
Conselleiro de Educación e Ordenación
Universitaria
ORDE do 1 de outubro de 2004 pola que se fixa o prezo de venda ao público da publicación Riscos relacionados coa exposición a axentes biolóxicos: a súa avaliación e control.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 21/10/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe preceptivo favorable pola Consellería de Economía e Facenda, esta consellería
DISPÓN:
Artigo único.-O prezo de venda ao público da publicación editada por esta consellería denominada Riscos relacionados coa exposición a axentes biolóxicos: a súa avaliación e control será de 7 A, IVE incluído.
Santiago de Compostela, 1 de outubro de 2004.
Belén Prado Sanjurjo
Conselleira de Asuntos Sociais, Emprego
e Relacións Laborais
RESOLUCIÓN do 5 de outubro de 2004 pola que se convoca un curso sobre medio natural.
ACADEMIA GALEGA DE SEGURIDADE — III. OUTRAS DISPOSICIÓNS — 19/10/2004

Dentro das actividades programadas para o ano 2004 en colaboración coa Deputación Provincial de Pontevedra, en virtude do convenio de formación asinado entre a Consellería de Xustiza, Interior e Administración Local e a Deputación Provincial de Pontevedra, anúnciase a celebración dun curso sobre o medio natural, que deberá desenvolverse conforme as seguintes bases:
Obxectivos.
-Coñecer a normativa máis importante que afecta a operativa ambiental.
-Dominar a operativa básica de actuación profesional na área do medio natural.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Pontevedra, será obxecto de publicación no Diario Oficial de Galicia e no BOP de Pontevedra.
Destinatarios.
O curso vai dirixido aos membros dos corpos de policía local da provincia de Pontevedra.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 3 de novembro de 2004, ás 14.00 horas.
3. As instancias deberán enviarse á Deputación Provincial de Pontevedra-Área de Recursos Humanos e Formación (fax: 986 80 41 41). Avenida Montero Ríos, s/n, 36001 Pontevedra; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 8 ao 12 de novembro de 2004.
O horario será de 16.30 a 20.30 horas.
Contido.
O curso desenvolverase en sesións de tarde, de luns a venres, e nel trataranse os seguintes módulos:
I. Animais en catividade. Caza e pesca.
II. Verteduras.
III. Residuos.
IV. Incendios.
V. Procedemento sancionador.
Relación de admitidos.
A relación de admitidos farase publica o día 4 de novembro a partir das 14.00 horas, tanto pola Deputación Provincial de Pontevedra como pola Academia Galega de Seguridade, que os interesados poden coñecer e confirmar a súa asistencia chamando aos teléfonos 986 59 00 21 (AGS) ou 986 80 41 00, ext. 306/307 (Área de Recursos Humanos e Formación da Deputación Provincial de Pontevedra).
Lugar.
O curso desenvolverase no concello de Sanxenxo, no Auditorio Municipal do Pazo Emilia Pardo Bazán, avda. Miraflores, s/n.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
Tanto a Academia Galega de Seguridade como a Deputación Provincial de Pontevedra, se é o caso, poderán modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 5 de outubro de 2004.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 20 de xullo de 2004 pola que se autoriza a apertura e o funcionamento do centro privado Miraflores do Pereiro de Aguiar (Ourense), para impartir educación infantil.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/10/2004

Advertido erro na devandita orde, publicada no DOG nº 142, do venres, 23 de xullo de 2004, cómpre facer a seguinte corrección:
Na páxina 10.506, no anexo, onde di:
«Localidade: O Pereiro de Aguiar.
Titular: Esclavas de la Santísima Eucaristía».
Debe decir:
«Localidade: A Lamela.
Titular: Fundación Madre Trinidad».
RESOLUCIÓN do 24 de setembro de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores San Juan de Redondela, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 19/10/2004

Examinada a adaptación dos estatutos da confraría de pescadores San Juan de Redondela ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 15 de maio de 2004, e de conformidade co disposto nos artigos 2 e 14 da Lei 9/1993 do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores San Juan de Redondela, que consta de 94 artigos, unha disposición adicional, unha derrogatoria, e unha derradeira (61 páxinas), inscribila no Rexistro de Confrarías e das súas federacións no folio 37 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 24 de setembro de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
RESOLUCIÓN do 1 de outubro de 2004, da Dirección Xeral de Innovación e Desenvolvemento Pesqueiro, pola que se acorda ratificar a modificación do artigo 4.2º letra k) dos estatutos da confraría de pescadores de Lira, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/10/2004

Examinada a modificación do artigo 4.2º letra k) dos estatutos da confraría de pescadores de Lira, acordada pola xunta xeral da confraría na reunión do 3 de setembro deste ano.
Comprobado que se cumpren os requisitos que establece o artigo 5 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a modificación do artigo 4.2º letra k) dos estatutos da confraría de pescadores de Lira que dirá: «promover o recoñecemento social da profesión de pescador mediante a divulgación da cultura mariñeira, a difusión do coñecemento das actividades turísticas, culturais e de lecer vinculadas á pesca e ao mar, dirixidas tanto á propia comunidade pescadora como á sociedade en xeral», inscribila no Rexistro de Confrarías e das súas federacións no folio 6 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 1 de outubro de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 27 de setembro de 2004 pola que se autorizan os cambios de denominación dos institutos de educación secundaria número 2 de Vigo (Pontevedra) e o número 1 de Ponteareas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/10/2004

Tendo en conta o artigo 3.1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto), así como os corres
pondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar os cambios de denominación dos centros que no anexo se relacionan.
Santiago de Compostela, 27 de setembro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Código do centro: 36020374.
Denominación: Instituto de Educación Secundaria número 2 de Vigo.
Nova denominación: Instituto de Educación Secundaria Valadares.
Provincia: Pontevedra.
Concello: Ponteareas.
Localidade: Ponteareas.
Código do centro: 36013692.
Denominación: Instituto de Educación Secundaria número 1 de Ponteareas.
Nova denominación: Instituto de Educación Secundaria Val do Tea.
RESOLUCIÓN do 27 de setembro de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores San Xulián, da Illa de Arousa, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/10/2004

Examinada a adaptación dos estatutos da confraría de pescadores San Xulián, da Illa de Arousa, ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 10 de setembro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marí
timos, en representación desta, acorda ratificar a adaptación dos estatutos da confraría de pescadores San Xulián, da Illa de Arousa, que consta de 94 artigos, unha disposición adicional, unha derrogatoria, e unha derradeira (39 páxinas), inscribila no Rexistro de Confrarías e das súas federacións no folio 22 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 27 de setembro de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CORRECCIÓN de erros.-Resolución do 16 de xullo de 2004 pola que se ordena a publicación do acordo do Consello da Xunta de Galicia do 15 de xullo de 2004, polo que se aproba a relación de postos de traballo da Consellería de Política Agroalimentaria e Desenvolvemento Rural e do organismo autónomo Fondo Galego de Garantía Agraria (Fogga).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 20/10/2004

Advertido erro na Resolución do 16 de xullo de 2004, publicada no DOG nº 145, do mércores 28 de xullo de 2004, cómpre facer a oportuna corrección:
Na páxina 10.757, no centro de destino SERVIZO DE INDUSTRIA/PROMOCIÓN AGROALIMENTARIA (OURENSE) no posto AG.C99.10.601.32001.015.-XEFE NEGOCIADO, na columna NIV; onde di: «18», debe dicir: «16» e na columna COMPLEM. ESPECÍFICO, onde di: «3.754,20», debe dicir: «3.528,36».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Resolución do 26 de abril de 2004 pola que se ordena a publicación do acordo do Consello da Xunta de Galicia do 23 de abril de 2004, polo que se aproba a modificación da relación de postos de traballo da Consellería de Medio Ambiente.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 20/10/2004

Advertido erro na Resolución do 26 de abril de 2004, publicada no DOG nº 85, do martes 4 de maio de 2004, cómpre facer a oportuna corrección:
Na páxina 6.225, onde di: «O posto MA.C99.30.310.36040.045.-CELADOR/A 2ª (VIXILANTE RECURSOS NATURAIS) pasa a depender dun novo centro de destino que se crea na páxina 17.652 (antes do centro de destino...)», debe dicir: «O posto MA.C99.30.310.36560.045.-CELADOR/A 2ª (VIXILANTE RECURSOS NATURAIS) pasa a depender dun novo centro de destino que se crea na páxina 17.652 (antes do centro de destino...)».
RESOLUCIÓN do 21 de setembro de 2004 sobre a elección dun membro do Consello de Administración da Compañía de Radio-Televisión de Galicia.
PARLAMENTO DE GALICIA — II. AUTORIDADES E PERSOAL — 13/10/2004

O Pleno do Parlamento de Galicia, en sesión do día 21 de setembro de 2004, e co quórum de dous terzos previstos no artigo 4, punto 1º, da Lei 9/1984, do 11 de xullo, acordou elixir como membro do Consello de Administración da Compañía de Radio-Televisión de Galicia, a Cecilia Pérez Orge.
O que se publica para xeral coñecemento.
Santiago de Compostela, 21 de setembro de 2004.
José María García Leira
Presidente do Parlamento de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 247/2004, do 21 de outubro, polo que se modifica o Decreto 115/2004, do 3 de xuño, polo que se establece a estrutura orgánica da Consellería de Economía e Facenda.
CONSELLERÍA DE ECONOMÍA E FACENDA — I. DISPOSICIÓNS XERAIS — 29/10/2004

A Lei 6/2004, do 12 de xullo, reguladora dos órganos de defensa da competencia da Comunidade Autónoma de Galicia crea no seu artigo 11 o Servizo Galego de Defensa da Competencia, dentro da estrutura orgánica da consellería competente en materia de economía e facenda, como órgano xerarquizado de instrución e vixilancia, para o exercicio das competencias que en materia de defensa da competencia lle atribúe o Estatuto de autonomía á Comunidade Autónoma de Galicia, en coordinación co Tribunal Galego de Defensa da Competencia, creado pola mesma lei.
De acordo co exposto, por proposta do conselleiro de Economía e Facenda, tras os informes favorables da Consellería da Presidencia, Relacións Institucionais e Administración Pública e de Economía e Facenda, e logo de deliberación do Consello da Xunta de Galicia na súa reunión do día vinte e un de outubro de dous mil catro,
DISPOÑO:
Artigo 1º
Engádese como novo parágrafo segundo da epígrafe 2 do artigo 2º do Decreto 115/2004, do 3 de xuño, polo que se establece a estrutura orgánica da Consellería de Economía e Facenda, o seguinte:
«-O Tribunal Galego de Defensa da Competencia, organismo autónomo de carácter administrativo adscrito á Consellería de Economía e Facenda, creado pola Lei 6/2004, do 12 de xullo, reguladora dos órganos de defensa da competencia da Comunidade Autónoma de Galicia».
Artigo 2º
Engádese unha nova alínea d) á epígrafe 3 do artigo 4º do Decreto 115/2004, do 3 de xuño, polo que se establece a estrutura orgánica da Consellería de Economía e Facenda, coa seguinte redacción.
«d) Con dependencia funcional do conselleiro de Economía e Facenda, o Servizo Galego de Defensa da Competencia, con categoría de subdirección xeral, coas funcións de investigación e vixilancia dos mercados e mais a instrución dos expedientes sancionadores e de autorización en materia de defensa da competencia establecidos na súa lei de creación».
Disposicións derradeiras
Primeira.-Facúltase o conselleiro de Economía e Facenda para ditar as disposicións que sexan nece
sarias para o desenvolvemento e execución deste decreto.
Segunda.-As consellerías da Presidencia, Relacións Institucionais e Administración Pública e de Economía e Facenda realizarán as modificacións que procedan na relación de postos de traballo da Consellería de Economía e Facenda, derivadas da modificación da estrutura orgánica obxecto deste decreto.
Terceira.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e un de outubro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 28 de setembro de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores San Telmo de Mugardos, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/10/2004

Examinada a adaptación dos estatutos da confraría de pescadores San Telmo de Mugardos ao Decreto 261/2002, do 30 de xullo, polo que se aproban as
normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 9 de decembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores San Telmo de Mugardos, que consta de 94 artigos, unha disposición adicional, unha derrogatoria, e unha derradeira (62 páxinas), inscribila no Rexistro de Confrarías e das súas federacións no folio 47 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 28 de setembro de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro